OpenLLM-France/wikimedia huggingface dataset:
# Plansichter

Un Plansichter és una màquina generalment utilitzada en els molins. Permet la separació de les diferents sèmoles i farines. El planchister està compost per diverses caixes (de 2 a 8) compostes de diversos porta-tamisos, cadascun pot rebre un tamís d'una obertura de punt determinat amb la finalitat de poder tamisar els diferents productes de la mescla i així fer la classificació de la sèmola, germen i farina. A Catalunya se'n pot veure un exemplar conservat a l'Eco-Museu Farinera de Castelló d'Empúries.

## Referències

* ↑ Catalunya, Agència Catalana del Patrimoni, Generalitat de. «Plansichters marca EMSA (Establecimientos Morros SA) del 1947 · Visitmuseum · Catalonia museums». visitmuseum.gencat.cat. [Consulta: 5 desembre 2016].
# Programació genèrica

La programació genèrica és un tipus de programació que està molt més centrada en els algoritmes que en les dades. La idea d'aquesta forma de programar pretén generalitzar les funcions utilitzades per utilitzar-se en més d'una ocasió.
Això s'aconsegueix parametritzant el màxim possible el desenvolupament del programa i expressar-ho o retornar-ho de la forma més simple possible, evitant detalls concrets.
La biblioteca de funcions aconseguida amb aquesta manera de programar permet que aquestes funcions serveixin per més programes dels que, altres és concretes, podrien ser útils; i que canviant poques coses, s'aconsegueixi realitzar diferents accions.
A mode d'exemple, molt simple, la idea en principi seria aquesta:
Si tenim un codi com l'anterior, podem realitzar-lo amb programació genèrica d'aquesta manera:

## Enllaços externs

* Les génériques avec Delphi 2009 Win32 per Sébastien Doeraene (en francés)
* Los genéricos en Delphi 2009 Arxivat 2013-12-04 a Wayback Machine. traducció feta per Juan Badell (en castellà)
# Peiralevada

Pèira Levada (en francès Peyrelevade) és un municipi francès del departament de la Corresa, a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.040 | 1.181 | 1.418 | 1.119 | 1.012 | 829 | 831 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1953-1971 | Ernest Coutaud | SFIO |
| 1971-1972 | Andrée Faury | PS |
| 1972-1999 | Bernard Coutaud | PS |
| 1999-2004 | Gilberte Chavastelon | PS |
| 2004- | Pierre Coutaud | Divers gauche |

## Vegeu també

* Altiplà de Millevaches
# Peira (Vilanoveta)

Peira és una partida rural del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori del poble de Pessonada i de l'antic poble del Mas de Vilanova, o Vilanoveta.
Està situada al nord del Mas de Vilanova i a llevant de Casa Janotet, a la dreta de la llau de Bull-i-bull i a ponent de lo Romeral.
Consta d'1,6041 hectàrees de pastures i una petita porció d'hort de regadiu.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 11 juliol 2010].

## Enllaços externs

* Institut Cartogràfic de Catalunya
# Resolució 1348 del Consell de Seguretat de les Nacions Unides

La Resolució 1348 del Consell de Seguretat de les Nacions Unides, adoptada per unanimitat el 19 d'abril de 2001 després de reafirmar la resolució 864 (1993) i totes les resolucions posteriors sobre Angola, en especial la 1127 (1997), 1173 (1998), 1237 (1999), 1295 (2000) i 1336 (2001) el Consell va ampliar el mecanisme de vigilància de les sancions contra UNITA durant sis mesos fins 19 d'octubre de 2001.
El Consell de Seguretat va expressar la seva preocupació pels efectes de la guerra civil sobre la situació humanitària, determinant que la situació continuava sent una amenaça per a la pau i la seguretat internacionals. També va declarar que el mecanisme de vigilància estaria vigent en la mesura que fos necessari. Actuant amb el Capítol VII de la Carta de les Nacions Unides, el Consell va ampliar el mecanisme de seguiment descrit a la Resolució 1295 per un període de sis mesos i li va demanar que informés periòdicament al Comitè establert a la Resolució 864 amb un informe final abans del 19 d'octubre 2001.
Es va demanar al secretari general Kofi Annan que nomenés fins a cinc experts per servir al mecanisme de seguiment i fixés arranjaments financers a aquest efecte. Finalment, tots els països van ser convidats a cooperar amb el mecanisme durant el curs del seu mandat.

## Vegeu també

* Guerra Civil angolesa
* Llista de resolucions del Consell de Seguretat de les Nacions Unides 1301 a la 1400 (2000 – 2002)

## Referències

* ↑ «Security Council extends mandate of body investigating violations of Angola sanctions». United Nations, 19-04-2001.
* ↑ Fischer, Horst; McDonald, Avril; Dugard, John; Gasser, Hans-Peter; Greenwood, Christopher; Fenrick, William; Posse, Hortensia Gutierrez. Yearbook of International Humanitarian Law:, Volume 4; Volume 2001. Cambridge University Press, 2004, p. 302. ISBN 978-90-6704-169-0.

## Enllaços externs

* PDF Text de la Resolució a UN.org
# Moviment Comunista d'Euskadi

Moviment Comunista d'Euskadi (oficialment en basc: Euskadiko Mugimendu Komunista, EMK) va ser la secció basca del Moviment Comunista d'Espanya, partidari de l'autodeterminació d'Euskal Herria i que, tot i no formar part del conglomerat del Moviment d'Alliberament Nacional Basc, en els anys 1980 va donar suport electoral a la coalició Herri Batasuna. Alguns dels seus líders més destacats van ser Patxi Iturrioz, Eugenio del Río, Rosa Olivares Txertudi, Milagros Rubio, Jesús Urra Bidaurre i els germans Javier i Ignacio Álvarez Dorronsoro.
Va sorgir d'una escissió d'ETA, que va adoptar primer el nom d'ETA Berri, i després Komunistak. Adoptava una ideologia maoista i es coordinava a nivell estatal amb el desaparegut Moviment Comunista (MC). El 1991 va convergir amb Liga Komunista Iraultzaile (LKI) per a formar els partits polítics Zutik (a Àlaba, Biscaia i Guipúscoa) i Batzarre (a Navarra). A partir d'aleshores alguns dels seus dirigents provinent de l'EMK van iniciar una autocrítica al seu passat apropament a ETA i HB.

## Referències

* ↑ «Euskadiko Mugimendu Komunista-Movimiento Comunista de Euskadi» (en castellà). Enciclopedia Vasca Auñamendi. [Consulta: 3 abril 2021].
* ↑ Duplá, Antonio. «El descubrimiento de las víctimas. Razones de un cambio personal y político» (pdf) (en castellà). II Encuentro sobre Memoria y Víctimas del Terrorismo, 2010. Arxivat de l'original el 25 setembre 2013. [Consulta: 3 abril 2021].
# Mormia tubana

Mormia tubana és una espècie d'insecte dípter pertanyent a la família dels psicòdids que es troba a Indonèsia: Papua Occidental.

## Referències

* ↑ Enderlein, G., 1935. Zur Klassifikation der Psychodinen. Sber. Ges. Naturforsch. Freunde Berlin, 1935, 248. «Enllaç». Arxivat de l'original el 2014-05-25. [Consulta: 7 maig 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
# Darnestown

Darnestown és una concentració de població designada pel cens dels Estats Units a l'estat de Maryland. Segons el cens del 2000 tenia 6.378 habitants.

## Demografia

Segons el cens del 2000, Darnestown tenia 6.378 habitants, 2.038 habitatges, i 1.830 famílies. La densitat de població era de 148,5 habitants per km².
Dels 2.038 habitatges en un 47,9% hi vivien nens de menys de 18 anys, en un 83,3% hi vivien parelles casades, en un 4,1% dones solteres, i en un 10,2% no eren unitats familiars. En el 7,5% dels habitatges hi vivien persones soles el 2,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,13 i el nombre mitjà de persones que vivien en cada família era de 3,29.
Per edats la població es repartia de la següent manera: un 30,7% tenia menys de 18 anys, un 4,5% entre 18 i 24, un 25,5% entre 25 i 44, un 31,8% de 45 a 60 i un 7,5% 65 anys o més.
L'edat mediana era de 40 anys. Per cada 100 dones de 18 o més anys hi havia 96 homes.
La renda mediana per habitatge era de 130.626 $ i la renda mediana per família de 136.507 $. Els homes tenien una renda mediana de 90.476 $ mentre que les dones 56.958 $. La renda per capita de la població era de 52.466 $. Entorn de l'1,5% de les famílies i el 2,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Darnestown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Darnestown». American Fact Finder. Oficina del Cens dels Estats Units, 12-01-2010.
# Província de Yazd

La Província de Yazd (persa: استان یزد, Ostān-e Yazd) és una de les 31 províncies de l'Iran. Es troba al centre del país i el seu centre administratiu és la ciutat de Yazd. El 2014 va ser ubicada en la Regió 5.
La província té una superfície de 131.575 km², i està dividida en 10 comtats: Abarkuh, Ardakan, Bafq, Behabad, Khatam. Mehriz, Meybod, Ashkezar, Taft i Yazd. Segons el cens de 1996 la província tenia 750.769 habitants. El 2011 amb la inclusió del comtat de Tabas la població era d'1.074.428 habitants.
La província de Yazd està situada en un oasi on conflueixen els deserts de Dasht-e Kavir i Dasht-e Lut. Shir Kuh és la muntanya més alta de la regió amb 4.075 m sobre el nivell del mar. La ciutat de Yazd ocupa una superfície de 16.000 km².

## Referències

* ↑ «همشهری آنلاین-استان‌های کشور به ۵ منطقه تقسیم شدند (Provinces were divided into 5 regions)» (en persian). Hamshahri Online, 22 juny 2014 (1 Tir 1393, Jalaali).
* ↑ http://iran.unfpa.org/Documents/Census2011/2011%20Census%20Selected%20Results%20-%20Eng.pdf Arxivat 2015-11-16 a Wayback Machine.
# Coua crestat meridional

El coua crestat meridional (Coua pyropyga) és una espècie d'ocell de la família dels cucúlids (Cuculidae) que habita matolls, sabanes i boscos del sud-oest de Madagascar. Sovint és considerat una subespècie de Coua cristata.
# Zaman (pel·lícula)

Zaman és una pel·lícula belga en flamenc de ficció criminal del 1983 de Patrick Lebon.

## Argument

Zaman és un detectiu de policia honest i motivat. Com que està tan absorbit en la seva feina, s'allunya de la seva dona i dels seus fills des del seu primer matrimoni. En la seva investigació segueix el rastre del poderós empresari Collas, que està connectat amb l'ombrívol propietari de la discoteca Kaplan. Quan està vinculat amb el jove i temerari col·lega Frank, la investigació sembla sortir del carril. Frank està lesionat a causa d'un error de judici de Zaman. No obstant això, està decidit a enganxar un "peix gros" malgrat l'oposició dels seus superiors.

## Repartiment

* Marc Janssen: Zaman
* Herbert Flack: Frank, col·lega de Zaman
* Gerda Lindekens: Magda, esposa de Zaman
* Mieke Bouve: Katie, filla de Zaman
* Patrick Brabants: fill de Zaman
* Herman Gilis: Kaplan, propietari d'una discoteca
* Walter Claessens: Collas
* Ann Petersen: Cansada
* Sylvia Sabbe: Valerie
* Paul 's Jongers: comissari
* Jan Moonen: John
* Alice Then: dona de la gent
* Fred Van Kuyk: La guineu
* An Nelissen: la dona de Frank
* Marilou Mermans: mare dels fills
* Dries Wieme: patró
* Janine Bischops: Senyora De Vos
* Alex Cassiers: cambrer al Dallas

## Producció

La pel·lícula, la tercera de Patrick Lebon, es considera la primera pel·lícula policial flamenca i es va avançar al seu temps. Els diàlegs, escrits per Lebon i Paul Koeck, no semblen artificialment literaris, a diferència de la majoria de pel·lícules flamenques d'aquell període. L'entorn urbà amb els seus petits delictes i la vulnerabilitat de les persones que hi ha darrere de l'oficial de policia estan ben representats.
Per a la pintura ambiental, la pel·lícula va ser una influència en la posterior sèrie de televisió de la BRT Langs de Kade.
Erik Van Looy va citar Zaman com a font d'inspiració per a la seva pel·lícula de 2003 De zaak Alzheimer i va incorporar algunes línies de diàleg al guió de aquella pel·lícula.

## Referències

* ↑ De Tand Des Tijds: Zaman (Patrick Le Bon, 1983), humo.be
* ↑ Filmregisseur Patrick Lebon (81) overleden, bekend van "Zaman" en "Paniekzaaiers" met Gaston en Leo. VRT News

## Enllaços externs

* Zaman a YouTube
# Motley

Motley és una població dels Estats Units a l'estat de Minnesota. Segons el cens del 2000 tenia 585 habitants.

## Demografia

Segons el cens del 2000, Motley tenia 585 habitants, 258 habitatges, i 167 famílies. La densitat de població era de 171,1 habitants per km².
Dels 258 habitatges en un 31,8% hi vivien nens de menys de 18 anys, en un 40,7% hi vivien parelles casades, en un 19% dones solteres, i en un 34,9% no eren unitats familiars. En el 31% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,73.
Per edats la població es repartia de la següent manera: un 27,7% tenia menys de 18 anys, un 10,8% entre 18 i 24, un 24,8% entre 25 i 44, un 18,6% de 45 a 60 i un 18,1% 65 anys o més.
L'edat mediana era de 33 anys. Per cada 100 dones de 18 o més anys hi havia 75,5 homes.
La renda mediana per habitatge era de 23.438 $ i la renda mediana per família de 29.659 $. Els homes tenien una renda mediana de 24.063 $ mentre que les dones 18.824 $. La renda per capita de la població era de 12.220 $. Entorn del 19,2% de les famílies i el 18,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Motley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Motley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Motlle de gelat

El motlle de gelat és un estri amb forma semblant a una cullera creat específicament per donar forma de bola al gelat, i que disposa d'un mecanisme per a deixar caure la bola. En l'actualitat existeixen versions en diferents mides i el seu ús ha estat generalitzat en l'àmbit de la gastronomia per donar forma de bola a diferents masses o cremes que tinguin la suficient consistència. Així i tot, el seu ús més habitual és el de donar forma de bola a la crema de gelat.

## Materials de construcció

Generalment fabricat en metall encara que se'n poden trobar en el mercat versions amb recobriments de plàstic i/o silicona, fins i tot versions construïdes totalment de plàstic.

## Inventor

El motlle de gelat va ser patentat el 2 de febrer de 1897 per Alfred L. Cralle en emergir la indústria gelatera i adonar-se que no tenia per què ser necessari usar ambdues mans per donar forma al gelat i separar-lo del motlle.

## Vegeu també

* Cullera
* Forquilla

## Referències

* ↑ «Alfred L. Cralle». Carnegie Library of Pittsburgh. [Consulta: 2 gener 2016].
# MovilDIA

MovilDIA, anteriorment anomenat Diamóvil és un operador mòbil virtual espanyol, propietat de la cadena de supermercats DIA, filial de Carrefour. Opera sota cobertura d'Orange des de setembre de 2007. Móvildia tan sols oferix servici de telefonia mòbil en la modalitat de prepagament, i no permet l'accés a Internet a través del mòbil.
El 4 de setembre de 2007, el grup Carrefour va augmentar el seu servici de telefonia mòbil en Espanya posant un nou operador mòbil virtual al mercat anomenatDiamóvil, sota la xarxa GSM d'Orange. D'aquesta forma, Carrefour Móvil es va fer la competència a si mateix aprofitant la marca de la seua filial i ara gestiona dos operadors mòbils virtuals en el mercat espanyol. Actualment, tan sols ofereix serveis de prepagament.
El 2008 ja comptava amb 23.800 clients.
Va ser el primer operador mòbil virtual d'una cadena de supermercats que oferix descomptes a la compra per telefonar i el primer que regalava saldo gratis per comprar al seu supermercat. També va ser el primer operador mòbil virtual que oferix una targeta amb un codi de barres per a facilitar i reduir el temps dedicat a realitzar les recarregues.
A l'estiu de 2010, Diamóvil va canviar de nom i va passar a anomenar-se Móvildia.

## Referències

* ↑ Xataka Móvil, 10 de novembre de 2007
* ↑ «¿Cuántos clientes ha conseguido cada operadora móvil virtual?». Arxivat de l'original el 2011-09-24. [Consulta: 28 març 2011].
* ↑ «Así es DIA Móvil».
* ↑ «Dia le da una vuelta a su OMV, que ahora es MovilDia». Arxivat de l'original el 2011-01-01. [Consulta: 28 març 2011].

## Enllaços externs

* Movildia.com
* Mapa de cobertura MovilDIA Arxivat 2011-01-23 a Wayback Machine.
* Supermercats Dia (castellà)
# Motor de gas

Un motor de gas és un motor de combustió interna que funciona amb un combustible de gas, com ara gas de carbó, gasos productors, biogàs o gas natural.
En general, el terme motor de gas es refereix a un motor industrial de gran abast capaç de funcionar contínuament a plena càrrega durant períodes que s'aproximen a una fracció elevada de 8.760 hores a l'any, a diferència d'un motor automobilístic de gasolina, lleuger, d'altes revolucions i que generalment no funciona més de 4.000 hores en tota la seva vida. Les potències típiques oscil·len entre 10 kW (13 CV) i 4.000 kW (5.364 CV).

## Vegeu també

* Cicle Otto
* Motor Otto-Langen

## Referències

* ↑ «GE Jenbacher | Gas engines». Clarke-energy.com. [Consulta: 28 setembre 2013].

## Enllaços externs

* Encyclopædia Britannica Article sobre Etienne Lenoir (anglès)
* Thinkquest Otto Motor Arxivat 2011-10-08 a Wayback Machine.
* Nikolaus Otto (alemany)
# Montfar

Montfar és un poble de 5 habitants pertanyent al municipi de Ribera d'Ondara (Segarra). Està situat a l'extrem oriental del terme municipal, formant un enclavament entre els municipis de Talavera (Segarra) i Montmaneu (Anoia), al sector de capçalera del riu Ondara.
Està compost per unes quantes cases que havien format un petit clos. Destaca la capella de Santa Maria, d'origen romànic, que fou tradicionalment sufragània de Sant Bartomeu de Carbasí. Dins el nucli hi ha una font pública feta amb una làpida sepulcral gòtica provinent de l'església.
El 1685 tenia 4 famílies. A mitjans del segle xix es va integrar a l'antic municipi de Sant Antolí i Vilanova.

## Referències

* ↑ «Població Montfar». Padró continu de població. Institut d'Estadística de Catalunya. [Consulta: 19 juliol 2019].
* ↑ «Montfar». Consell Comarcal de la Segarra. Arxivat de l'original el 30 de juny 2019. [Consulta: 19 juliol 2019].
* ↑ «Montfar». Gran Enciclopèdia Catalana. Barcelona: Grup Enciclopèdia Catalana.
* ↑ «Alteraciones de los municipios en los Censos de Población desde 1842». Instituto Nacional de Estadística. [Consulta: 19 juliol 2019].
# Peirabon

Péirabon (en francès Peyrabout) és una comuna (municipi) de França, a la regió de la Nova Aquitània, departament de la Cruesa. La seva població al cens de 1999 era de 158 habitants. Està integrada a la Communauté de communes du Pays du Cruesa Thaurion Gartempe.

## Demografia

Evolució demogràfica :
| 1968 | 1975 | 1982 | 1990 | 1999 |
| 111 | 114 | 171 | 162 | 158 |

## Administració

Llista d'alcaldes :
| Període | Identitat | Partit |
| 2001- | Jean-Paul Brignoli | |

## Referències

* ↑ Toponímia occitana Arxivat 2014-11-13 a Wayback Machine. a lemosin.net.
# Resolució 1344 del Consell de Seguretat de les Nacions Unides

La Resolució 1344 del Consell de Seguretat de les Nacions Unides fou adoptada per unanimitat el 15 de març de 2001. Després de reafirmar les resolucions 1298 (1999), 1308 (2000), 1312 (2000) i 1320 (2000) sobre la situació entre Eritrea i Etiòpia i la 1308 (2000), el Consell va desplegar un component militar com a part de la Missió de les Nacions Unides a Etiòpia i a Eritrea (UNMEE) i va ampliar el seu mandat fins al 15 de setembre de 2001.
El Consell de Seguretat va subratllar la necessitat que tant Etiòpia com Eritrea compleixin les seves obligacions en virtut de la llei internacional humanitària, els drets humans i els refugiats i reafirmar el seu suport a l'Acord de cessació d'hostilitats de 2000 signat per tots dos països.
El mandat de la UNMEE, en el seu actual nivell de tropes i observadors, es va estendre per un any. Es va instar a les parts a completar la implementació dels seus acords, incloses les següents accions:
    (a) garantir llibertat de moviment per a la UNMEE;
    (b) establir un corredor aeri entre les capitals d'Addis Abeba i Asmara;
    (c) concloure un acord d'Estat de les Forces amb el secretari general Kofi Annan;
    (d) facilitar els esforços de desminatge.
El Consell va subratllar que la resolució de la missió de manteniment de la pau estava vinculada a la demarcació de la frontera entre Etiòpia i Eritrea i ambdues parts havien de finançar la Comissió de Fronteres en aquest sentit. Finalment, es va instar a tots els països i organitzacions internacionals a proporcionar contribucions al fons fiduciari voluntari per facilitar la demarcació de la frontera i finançar els esforços de reconstrucció.

## Referències

* ↑ «Security Council extends mandate of mission in Ethiopia and Eritrea until 15 September». United Nations, 15-03-2001.
* ↑ Poelling, Andrea E. «UNMEE MACC's Four Years: Challenges and Responses». Mine Action Information Centre, 9, 1, 2005.

## Vegeu també

* Llista de resolucions del Consell de Seguretat de les Nacions Unides 1301 a la 1400 (2000 - 2002)
* Guerra entre Etiòpia i Eritrea

## Enllaços externs

* PDF Text de la Resolució a UN.org